CELEX: 32017D0131
Language: sl
Date: 2017-01-24 00:00:00
Title: Izvedbeni sklep Komisije (EU) 2017/131 z dne 24. januarja 2017 o spremembi Izvedbenega sklepa 2014/184/EU o izvzetju nekaterih storitev v poštnem sektorju v Avstriji iz uporabe Direktive 2004/17/ES Evropskega parlamenta in Sveta o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (notificirano pod dokumentarno številko C(2017) 259) (Besedilo velja za EGP. )

26.1.2017   
            
            
               SL
            
            
               Uradni list Evropske unije
            
            
               L 21/103
            
         IZVEDBENI SKLEP KOMISIJE (EU) 2017/131
   z dne 24. januarja 2017
   o spremembi Izvedbenega sklepa 2014/184/EU o izvzetju nekaterih storitev v poštnem sektorju v Avstriji iz uporabe Direktive 2004/17/ES Evropskega parlamenta in Sveta o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev
   
      
         (notificirano pod dokumentarno številko C(2017) 259)
      
   
   (Besedilo v nemškem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2004/17/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil v vodnem, energetskem in transportnem sektorju ter sektorju poštnih storitev (1) in zlasti člena 30(5) ter (6) Direktive,
   po posvetovanju s Svetovalnim odborom za javna naročila,
   ob upoštevanju naslednjega:
   
               (1)
            
            
               Dne 1. oktobra 2013 je Österreichische Post AG (v nadaljnjem besedilu: družba OP) Komisiji poslala zahtevek v skladu s členom 30(5) Direktive 2004/17/ES. Zahtevek se nanaša na nekatere poštne storitve, pa tudi na nekatere storitve, ki niso poštne storitve, obe vrsti storitev pa bi družba OP opravljala na avstrijskem ozemlju. Zadevne storitve so v zahtevku opisane tako:
               
                           (a)
                        
                        
                           poštne storitve naslovljenih pisemskih pošiljk kot storitve med podjetji (business-to-business; v nadaljnjem besedilu: storitve B2B) ter storitve med podjetji in zasebnimi strankami (business-to-customer; v nadaljnjem besedilu: storitve B2C) na nacionalni ravni („storitve v domovini“ in „storitve dohodne pošte“);
                        
                     
                           (b)
                        
                        
                           poštne storitve naslovljenih pisemskih pošiljk kot storitve med zasebnimi strankami (customer-to-customer; v nadaljnjem besedilu: storitve C2C) ter storitve med zasebnimi strankami in podjetji (customer-to-business; v nadaljnjem besedilu: storitve C2B) na nacionalni ravni („storitve v domovini“ in „storitve dohodne pošte“);
                        
                     
                           (c)
                        
                        
                           poštne storitve naslovljenih mednarodnih („storitve odhodne pošte“) pisemskih pošiljk v okviru storitev B2B in B2C (v nadaljnjem besedilu: storitve B2X) ter v okviru storitev C2B in C2C (v nadaljnjem besedilu: storitve C2X);
                        
                     
                           (d)
                        
                        
                           poštne storitve oglaševalskih sporočil v obliki naslovljene pisemske pošiljke na nacionalni in mednarodni ravni;
                        
                     
                           (e)
                        
                        
                           poštne storitve oglaševalskih sporočil v obliki nenaslovljene pisemske pošiljke na nacionalni in mednarodni ravni;
                        
                     
                           (f)
                        
                        
                           poštne storitve naslovljenih in nenaslovljenih časopisov;
                        
                     
                           (g)
                        
                        
                           storitve vložišča;
                        
                     
                           (h)
                        
                        
                           storitve z dodano vrednostjo, povezane z elektronskimi mediji, ki se tudi v celoti opravljajo s takšnimi mediji;
                        
                     
                           (i)
                        
                        
                           filatelija – posebne poštne znamke;
                        
                     
                           (j)
                        
                        
                           finančne storitve.
                        
                     
         
               (2)
            
            
               Komisija je 2. aprila 2014 sprejela Izvedbeni Sklep 2014/184/EU (2). Z navedenim sklepom so bile iz pravil javnega naročanja izvzete naslednje poštne storitve v Avstriji:
               
                           (a)
                        
                        
                           storitve vložišča;
                        
                     
                           (b)
                        
                        
                           storitve z dodano vrednostjo, povezane z elektronskimi mediji, ki se tudi v celoti opravljajo s takšnimi mediji;
                        
                     
                           (c)
                        
                        
                           filatelistične storitve in plačilne storitve v lastnem imenu.
                        
                     
         
               (3)
            
            
               Za ostale storitve, opredeljene v zahtevku, je Komisija ugotovila, da pogoji za izvzetje niso izpolnjeni, zato se Direktiva 2004/17/ES za njih še naprej uporablja.
            
         
               (4)
            
            
               24. junija 2014 je družba OP pri Splošnem sodišču Sodišča Evropske unije vložila (3) tožbo za razglasitev delne ničnosti Izvedbenega sklepa 2014/184/EU.
            
         
               (5)
            
            
               27. aprila 2016 je Splošno sodišče Izvedbeni sklep 2014/184/EU razglasilo za ničen v delu, v katerem je navedeno, da se navedena direktiva še naprej uporablja za trg poštnih storitev naslovljenih pisemskih pošiljk v okviru storitev B2B in B2C na mednarodni ravni v Avstriji. Splošno sodišče je tožbo družbe OP v preostalem zavrnilo.
            
         
               (6)
            
            
               Izvedbeni sklep 2014/184/EU bi bilo zato treba ustrezno spremeniti.
            
         SKLENILA:
   Člen 1
   V členu 1 Izvedbenega sklepa 2014/184/EU se doda naslednja točka:
   
      
                  „(e)
               
               
                  poštne storitve naslovljenih mednarodnih pisemskih pošiljk v okviru storitev B2B in B2C“;
               
            
   Člen 2
   Ta sklep je naslovljen na Republiko Avstrijo.
   
      V Bruslju, 24. januarja 2017
      
         
            Za Komisijo
         
         Elżbieta BIEŃKOWSKA
         
            Članica Komisije
         
      
   
   
      (1)  UL L 134, 30.4.2004, str. 1.
   
      (2)  Izvedbeni sklep Komisije 2014/184/EU z dne 2. aprila 2014 o izvzetju nekaterih storitev v poštnem sektorju v Avstriji iz uporabe Direktive 2004/17/EU Evropskega parlamenta in Sveta o usklajevanju postopkov za oddajo javnih naročil naročnikov v vodnem, energetskem in transportnem sektorju ter sektorju poštnih storitev (UL L 101, 4.4.2014, str. 4).
   
      (3)  Österreichische Post AG proti Komisiji, T-463/14, EU:T:2016:243.